# Inga Fischer-Hjalmars

Inga Fischer-Hjalmars (Stockholm, 1918ko urtarrilaren 16a - Lidingö, 2008ko irailaren 17a) fisikari, farmazialari eta humanista suediarra izan zen, eta aitzindaria kimika kuantikoan. Kimika teorikoan arazoak konpontzeko mekanika kuantikoaren aplikazioan aitzindarietako bat izan zen. Fischer-Hjalmars Zientzialarien Zirkulazio Libreari buruzko Zientzia Batasunen Nazioarteko Kontseiluko Batzorde Iraunkorreko buru izan zen.

## Biografia

Fischer-Hjalmarsen gurasoak Otto Fischer ingeniari zibila eta Karen Beate Wulff ziren. Lizentziatura 1939an lortu zuen (farmazia), eta maisutza 1944an (fisika, kimika eta matematika). Graduondoko ikasketekin jarraitu zuen, eta 1949an mekanikako "licentiat"-a jaso zuen, eta beste bat kimikakoa, 1950ean. Farmaziako eta kimikako bere ezagupenen konbinazioak xilokaina, lidokaina bezala ere ezagutzen den analgesiko lokal baten aurkikuntzan parte hartzera eraman zuten. Fischer-Hjalmars Stig Hjalmar ingeniaritza mekanikoko irakaslearekin ezkondu zen.
1949an, doktoregoan hasi zen lanean, eta 1952an, Stockholmeko Unibertsitatean, fisika mekaniko eta matematikako irakasle elkartu kargua lortu zuen. 1959-63 bitartean, fisika matematikoko laborategi bat ere zuzendu zuen Teknologiako Errege Institutuan. 1963an, Stockholmeko Unibertsitatean, Fischer-Hjalmars fisika teorikoko Suediako lehen irakasle emakume bihurtu zen, non oso ezaguna zen hizlari gisa. Oskar Kleinen lekua hartu zuen eta 1982ra arte mantendu zuen kargua.
Bere lana nazio eta nazioartean aintzatetsia izan zen. Horrela, Zientzia Kuantiko Molekularreko Nazioarteko Akademiako, Suediako Zientzien Errege Akademiako, Danimarkako Zientzia eta Letren Errege Akademiako eta Arte eta Zientzien Munduko Akademiako kide izan zen, eta Zientzialarien Zirkulazio Askeari buruzko Batasun Zientifikoen Nazioarteko Kontseiluaren Batzorde Iraunkorreko buru.

## Argitalpenak

* Sixth International Conference on Collective Phenomena: Reports from the Moscow Refusnik Seminar. (Annals of the New York Academy of Sciences, Band 452).
* Micropolar Phenomena in Ordered Structures. In: Olof Brulin (Hrsg.): Mechanics of Micropolar Media. World Scientific, 1982, ISBN 978-9-971-95002-6. S. 1.
* Orbital Basis of Zero Differential Overlap. In: Oktay Sinanoğlu: Modern Quantum Chemistry: Orbitals. Academic Press, 1965. S. 185.

## Sariak

* 1990, Human Rights of Scientists Award, New Yorkeko Zientzia Akademia.

## Erreferentziak

* ↑ (Ingelesez) Johansson, Adam Johannes. (2012-09-11). «Inga Fischer-Hjalmars (1918–2008): Swedish Pharmacist, Humanist, and Pioneer Quantum Chemist» Journal of Chemical Education 89 (10): 1274–1279. doi:10.1021/ed300024g. ISSN 0021-9584. (Noiz kontsultatua: 2024-01-19).
* ↑ Sveriges Dödbok 1901–2009, DVD-ROM, Version 5.00, Sveriges Släktforskarförbund (2010). .
* 1 2 (Gaztelaniaz) Stadler, Marta Macho. (2018-11-01). «Inga Fischer-Hjalmars: de la farmacia a la mecánica cuántica para convertirse en la pionera sueca de la química teórica» Mujeres con ciencia (Noiz kontsultatua: 2024-01-19).
* 1 2 Roos, Björn. «Inga Fischer - Hjalmars 1918 - 2008». International Academy of Quantum Molecular Science..
* ↑ (Ingelesez) Issues in Education by Subject, Profession, and Vocation: 2013 Edition. ScholarlyEditions 2013-05-01 ISBN 978-1-4901-0922-0. (Noiz kontsultatua: 2024-01-19).

## Bibliografia

* Derek Richter: Women scientists. Macmillan, 1982, ISBN 978-0-333-32468-4. S. 118.
* Adam Johannes Johansson: Early contributions to theoretical chemistry: Inga Fischer-Hjalmars, a founder of the Swedish school. In: Molecular Physics. 115, 2016, S. 2025, doi:10.1080/00268976.2016.1255801.

## Kanpo estekak

* Inga Fischer-Hjalmars Svenskt kvinnobiografiskt lexikon
* Datuak: Q4948133
* Multimedia: Inga Fischer-Hjalmars / Q4948133